Frikar Dance Company

Frikar Dance Company er en norsk dansegruppe som bruker tradisjonell dans fra Norge og andre land i en moderne uttrykksform. Dansegruppen ble etablert i 2006 av koreograf Hallgrim Hansegård.

I 2009 består gruppen av fjorten lausdansere (hallingdansere), fem breakdansere, fem capoeirister, to sirkusakrobater, fem samtidsdansere, tre fiolinister og tre trommister.Valdres Puls: Frikar for full musikk, side 4-6.

Dansekompaniet har en intensjonsavtale med Rff-senteret ved NTNU om spesialisering av 2-klassinger som studerer til graden bachelor i dans.Avisa Valdres: Frikarane dansa på Rogne skule Det er planer om å lage et større produksjonslokale for dans i Rogne.NRK: Vil opne danseakademiKarsrud, Bjørn; Steilt mot kvarandre om Frikar og Rogne skule, Avisa Valdres, 20. mai 2009, side 10. «– Vi kan ikke hoppe på ei Grand Prix-boble. Det er berre flott om Frikar får lokale i Oslo i staden, sier Øystein Ø. Rudi (FrP»

Bakgrunn for uttrykket
Uttrykket «frikar» som navnet bygger på, kommer av en gammel ærestittel for en danser, – han kunne danse de andre av gulvet med «godkarsstykker». Uttrykket har også noen dystrere undertoner. En frikar var også en som var vanskelig å hanskes med, han var slåsskjempe og gikk sine egne veier.

En nyere tolking kommer fra engelsk og er knyttet til en uttrykt klesstil, gjerne ukonvensjonell og uvøren, og er ikke i samme grad knyttet til den opprinnelige, norske betydningen av ordet.

Historie
Danseoppsettingen Laus ble laget i 2006 på bestilling av Norsk Folkemusikkuke, og ble oppført av syv av landets beste lausdansere. I fortsettelsen av dette, stiftet Hansegård dansekompaniet Frikar, og målet var å gi de akrobatiske dansene en kunstnerisk utforming.

Året etter ble noen av Norges beste breakdancere, capoeiristas og lausdansere samlet og sammen dannet de The snuff grinders. Før ble det å spinne på hodet kalt å male snus av lausdansere. Samme bevegelsen finnes også i break dance og capoeira.by:Larm: The snuff grinders 

Produksjonene Bastard og Kruk! ble også til dette året, den første er en samtidsproduksjon, mens den andre er en lausdansproduksjon. For dette ble Hansegård utropt til «Årets folkemusikkartist».Folkogdans.no: Hallgrim Hansegård Valdres folkemusikklag: Årets folkemusikkartist 2007

Idéen til å lage Kruk! oppstod mens Hansegård og Ljones arbeidet i Egypt med den store Peer Gynt-forestillinga ved Sfinksen i Kairo.KRUK - dansegruppa Frikar

Utover i 2008 ble det økt konsentrasjon på Kruk! og The snuff grinders. En ny produksjon, JAMSÍIS ble koreografert av Sølvi Edvardsen og gruppen var også med på videoinstallasjonen Virvelvind. Den var også med i Norske Talenter 2008 på TV 2.Avisa Valdres: «Frikar» til finalen i Norske talenter

 Melodi Grand Prix 2009 
I 2009 koreograferte Hallgrim Hansegård sceneshowet til låten «Fairytale» for Alexander Rybak. Rybak hadde fått i oppdrag fra NRKs programleder Per Sundnes å foreslå en låt som passa til Frikar fordi de fire beste innslagene i den internasjonale finalen året før hadde hatt mannlige dansere på scenen. Sammen med Torkjell Børsheim og Sigbjørn Rua danset Hansegård Rybak fram til seier i den norske finalen av Melodi Grand Prix. Sangen de danset til var en egenkomponert kjærlighetssang av Alexander Rybak.Aftenposten: Tidenes stemmeskred  Den 16. mai 2009 danset de, da Rybak vant den internasjonale finalen av konkurransen med nesten dobbelt så mange poeng som neste land på lista.VG: Norge vinner Grand Prix Dette ble det store nasjonale gjennombruddet for dansegruppen Frikar Dance Company.

Kommende produksjoner
Under Festspillene i Bergen skal Frikar fremføre Yr sammen med Ragnhild Hemsing.

Gruppa fremførte en forestilling kalt TiderÅ (tidas elv) under Peer Gynt-stemnet 5. til 9. august 2009. Denne forestillingen foregår i juvet Bergsveinhølen i Frya. Totalt 18 dansere er med; dels ute på en flåte, dels på stolper, dels på bergvegger og dels på en wire over juvet.

Det er også kjent at gruppa skal fremføre Kruk! i Operaen i Bjørvika. I denne forestillingen, som inkluderer seks dansere og to musikere, skal felespilleren Anders Ljones ta baklengs salto mens han spiller fele.

Referanser

Eksterne lenker

 Fra produksjonen av Funcoms «Conan»
 Aftenposten: Spektakulær dans digitaliseres
 Aftenposten: Et kast for Conan

Kategori:Dansegrupper
Kategori:Etableringer i 2005
Kategori:Deltakere i Norske Talenter